stanford-oval/wikipedia huggingface dataset:
อองกี๋
ในฐานะขุนพลโจมตีภาคใต้

ในปี ค.ศ. 259 อองกี๋ได้รับการแต่งตั้งจากตำแหน่งเดิมคือขุนพลโจมตีภาคตะวันออก (征東將軍 เจิงตงเจียงจฺวิน) ไปเป็นขุนพลโจมตีภาคใต้ (征南將軍  เจิงหนานเจียงจฺวิน) และรับผิดชอบดูแลปฏิบัติการทางการทหารในมณฑลเกงจิ๋ว ในปีถัดมา ราชสำนักวุยก๊กเพิ่มศักดินาให้อองกี๋ 1,000 ครัวเรือน ทำให้อองกี๋มีศักดินาทั้งหมดเพิ่มเป็น 5,700 ครัวเรือน บุตรชายของอองกี๋ 2 คนได้รับการตั้งให้มีบรรดาศักด์โหวระดับหมู่บ้านหรือเตงเฮา (亭侯 ถิงโหว) และโหวระดับรองหรือกวนไล่เหา (關內侯 กวานเน่ย์โหว) ตามลำดับ
ในช่วงระหว่างวันที่ 17 เมษายนและ 16 พฤษภาคม ค.ศ. 261 เฮาเหลก (胡烈 หู เลี่ย) เจ้าเมืองซงหยง (襄陽 เซียงหยาง) รายงานว่าเติ้ง โหยว (鄧由) และหลี่ กวาง (李光) นายทหารของง่อก๊กกำลังวางแผนจะนำกำลังทหาร 18 หน่วยแปรพักตร์มาเข้าด้วยวุยก๊ก และได้ส่งผู้ใต้บังคับบัญชาชื่อจาง อู๋ (張吳) และเติ้ง เชิง (鄧生) ข้ามชายแดนมาแล้ว เมื่อได้รับข่าวสุมาเจียวและราชสำนักวุยก๊กมีคำสั่งให้อองกี๋ระดมทหารหลายหน่วยจากทั่วมณฑลเกงจิ๋วรวมถึงซงหยงให้เตรียมการบุกง่อก๊กครั้งใหญ่โดยความช่วยเหลือของผู้แปรพักตร์
เมื่ออองกี๋ได้ยินเรื่องนี้ก็สงสัยว่าเติ้ง โหยวและหลี่ กวางแสร้งทำเป็นแปรพักตร์เข้าด้วยวุยก๊ก อองกี๋จึงเขียนรายงานด่วนถึงราชสำนักว่า: "เราควรตรวจสอบและยืนยันเสียก่อน เราไม่ควรเร่งระดมกำลังทหารและส่งให้ยกลึกเข้าไปในแดนข้าศึก" จากนั้นจึงเขียนรายงานต่อเนื่องไปว่า:
"[...] ตั้งแต่ศักราชเจียผิง (嘉平; ค.ศ. 249-254) เราประสบการก่อกบฏและความขัดแย้งภายในมาหลายครั้ง สิ่งสำคัญที่สุดที่เราควรทำตอนนี้คือการประกันเสถียรภาพของรัฐในระยะยาวและนำความสงบสุขมาสู่ราษฎร  เราไม่ควรกระตือรือร้นเกินไปที่จะโจมตีข้าศึกและแสวงหาผลประโยชน์ภายนอก ท้ายที่สุดเราอาจได้รับชัยชนะเพียงเล็กน้อย แต่สูญเสียอย่างหนัก"
หลังสุมาเจียวได้รับรายงาน 2 ฉบับของอองกี๋ในช่วงเวลาสั้น ๆ สุมาเจียวยังเห็นว่าเติ้ง โหยวและหลี่ กวางน่าสงสัย สุมาเจียวจึงสั่งให้กำลังทหารที่ระดมเข้ามาให้หยุดอยู่ ณ ตำแหน่งปัจจุบันทันทีและรอคอยคำสั่งเพิ่มเติม อองกี๋เขียนหนังสือถึงสุมาเจียวอีกครั้งว่า:
"ในอดีต พระเจ้าฮั่นโกโจ (漢高祖 ฮั่นเกาจู่) ทรงต้องการฟังคำแนะนำของหลีเสง (酈生 ลี่ เชิง) และก่อตั้งหกรณรัฐขึ้นใหม่ แต่พระองค์หยุดพระดำรินั้นเมื่อเตียวเหลียง (張良 จาง เหลียง) ทัดทาน ข้าพเจ้าอาจจะไม่ชาญฉลาดอย่างหลิวโหว (留侯) แต่ข้าพเจ้าก็เกรงว่าเจ้าเมืองซงหยงกำลังทำผิดพลาดแบบเดียวกับ (ลี่) อี้จี (酈食其; คือคนเดียวกันกับหลีเสง)"
สุมาเจียวจึงสั่งการให้กำลังทหารระแวดระวังอย่างมากในทันที จากนั้นจึงเขียนหนังสือถึงอองกี๋ตอบว่า "หลายคนที่ทำงานร่วมกันข้าเป็นเพียงคนช่างประจบประแจงที่หวังจะได้รับความโปรดปรานจากข้าผ่านการเยินยอ มีน้อยคนนักที่กล้าจะพูดออกมาอย่างตรงไปตรงมากับข้า ท่านเป็นที่รู้จักในเรื่องความจงรักภักดี ท่านมอบคำแนะนำที่ดีแก่ข้าอยู่บ่อยครั้ง ข้าควรจะฟังคำแนะนำของท่านอีกครั้ง" เป็นไปตามที่อองกี๋สงสัย เติ้ง โหยวและหลี่กวางแสร้งทำเป็นแปรพักตร์เข้าด้วยวุยก๊ก และไม่ได้นำกำลังทหารมาตามที่ให้คำมั่นไว้
เสียชีวิต

อองกี๋เสียชีวิตในวันที่ 9 มิถุนายน ค.ศ. 261 ขณะอายุ 72 ปี (ตามการนับอายุแบบเอเชียตะวันออก) ราชสำนักวุยก๊กแต่งตั้งย้อนหลังให้อองกี๋มีตำแหน่งเสนาบดีโยธาธิการ (司空 ซือคง) และมอบสมัญญานามให้ว่า "จิ่งโหว" (景侯) พร้อมด้วยบรรดาศักดิ์ "ตงอู่โหว" (東武侯) ซึ่งอองกี๋ปฏิเสธไปเมื่อปี ค.ศ. 258
ชิ้นส่วนของศิลาป้ายสุสานของอองกี๋ถูกค้นพบในนครลั่วหยางในช่วงศักราชเฉียนหลง (ค.ศ. 1735–1795) ในยุคราชวงศ์ชิง ความจารึกบนศิลาถูกบันทึกในเล่มที่ 56 ของเฉฺวียนซานกั๋วเหวิน (全三國文) ที่รวบรวมโดยเหยียน เข่อจฺวิน (嚴可均) ในศตวรรษที่ 19
ครอบครัว

บุตรชายของอองกี๋ชื่อหวาง ฮุย (王徽) ได้สืบทอดบรรดาศักด์ของบิดาและขึ้นเป็นตงอู่โหว (東武侯) คนใหม่ แต่เสียชีวิตก่อนเวลาอันควร ในช่วงระหว่างปี ค.ศ. 264 และ ค.ศ. 265 ไม่นานก่อนราชวงศ์จิ้นขึ้นมาแทนที่รัฐวุยก๊ก ราชสำนักวุยก๊กได้ก่อตั้งระบบบรรดาศักดิ์ 5 ขั้น และตั้งให้หวาง อี้ (王廙) หลานชายของอองกี๋เป็นตงอู่โหวคนใหม่ มีการก่อตั้งเขตศักดินาใหม่จากครัวเรือนส่วนเกินของเขตศักดินาตงอู่ และตั้งให้บุตรชายคนหนึ่งของหวาง อี้มีบรรดาศักดิ์ระดับกวนไล่เหา (關內侯 กวานเน่ย์โหว)
อองกี๋มีบุตรสาวชื่อหวาง ช่าน (王粲) มีชื่อรองว่านฺหวี่ อี๋ (女儀) สมรสกับซือหม่า หรง (司馬肜) ในปี ค.ศ. 264 และขึ้นเป็นพระชายาในปี ค.ศ. 266 เมื่อซือหม่า หรงได้การแต่งตั้งให้มีฐานันดรศักดิ์เลียงอ๋อง (梁王 เหลียงหวาง) โดยราชวงศ์จิ้น  หวาง ช่านสิ้นพระชนม์ในปี ค.ศ. 284 มีการตั้งศิลาป้ายสุสานเพื่อหวาง ช่านในปี ค.ศ. 288 ใกล้กับอำเภอซุยหยาง (睢陽縣 ซุยหยางเซี่ยน; ปัจจุบันคือเขตซุยหยาง นครชางชิว มณฑลเหอหนาน)
ในปี ค.ศ. 266 หลังราชวงศ์จิ้นขึ้นมาแทนที่รัฐวุยก๊ก ราชสำนักของราชวงศ์จิ้นออกพระราชโองการว่า:
"เสนาบดีโยธาธิการอองกี๋ผู้ล่วงลับไปแล้วได้สร้างคุณงามความดีและปฏิบัติหน้าที่ด้วยคุณธรรม แต่ท่านใช้ชีวิตอย่างถ่อมตนและสมถะ และไม่ได้เป็นเจ้าของกิจการส่วนตัวใด ๆ แม้ว่าท่านดำรงตำแหน่งเป็นเวลานาน แต่ที่บ้านก็ไม่ได้มั่งคั่งมากนัก ความประพฤิตและคุณธรรมทำให้ท่านเป็นแบบอย่างที่ดีแก่มวลชน ด้วยเหตุนี้ครอบครัวของท่านจึงจะได้รับบำเหน็จเป็นข้ารับใช้สองคน"
ดูเพิ่ม

รายชื่อบุคคลในยุคสามก๊ก
พรู

| พรู (Pru) |
| --- | --- |

ข้อมูลพื้นฐาน
ที่เกิด: กรุงเทพมหานคร ประเทศไทย
แนวเพลง: ป็อป, ร็อก, ออลเทอร์นาทิฟร็อก, อะคูสติก
ช่วงปี: 2544 - 2549 
ค่ายเพลง: เบเกอรี่มิวสิก โซนี่ บีเอ็มจี เลิฟอีส

สมาชิก: กฤษดา สุโกศล แคลปป์  กมล สุโกศล แคลปป์  ยอดเถา ยอดยิ่ง  คณิณญาน จันทรสมา
พรู วงดนตรีสังกัดเบเกอรี่มิวสิก เกิดจากการรวมตัวกันของน้อย สุกี้ และคณิน ซึ่งเป็นพี่น้องร่วมเล่นดนตรีกันตั้งแต่เด็ก ๆ โดยเอกลักษณ์เฉพาะตัวของวงพรูคือความอิสระทางความคิด ที่สมาชิกแต่ละคนจะมีวิธีในการสื่อสารความคิดของตัวเองสู่สาธารณะอย่างอิสรเสรี เอกลักษณ์ที่สำคัญของพรูอีกประการหนึ่งคือ ลีลาการแสดงสดของวงพรูบนเวทีเป็นที่กล่าวขวัญมาก โดยเฉพาะกับนักร้องนำอย่างกฤษดา ที่มักจะประยุกต์การเต้นประเภทต่าง ๆ ไม่ว่าจะเป็นแจ๊สหรือบัลเลต์เข้ามาใส่ไว้ในบทเพลง ทำให้การแสดงโชว์ของพรูในแต่ละครั้งมีผู้เข้าชมเป็นจำนวนมาก
สมาชิก

กฤษดา สุโกศล แคลปป์ (น้อย) นักร้องนำ
กมล สุโกศล แคลปป์ (สุกี้) มือกีต้าร์
ยอดเถา ยอดยิ่ง (ยอด) มือเบส
คณินญาน จันทรสมา (คณิน) มือกลอง
ผลงาน > อัลบัม

วงพรูออกอัลบัมชุดแรกในปี พ.ศ. 2544 โดยใช้ชื่อว่า Pru โดยได้รับกระแสตอบรับเป็นอย่างดี เพลงเปิดตัวของทางอัลบั้มได้แก่ แค่ และ ทุกสิ่ง พุ่งทะยานขึ้นติดชาร์จวิทยุจำนวนมาก
| อัลบั้ม | รายชื่อเพลง |
| --- | --- |
PRU  (พ.ศ. 2544):  เลือกแบบไหน  Romeo & Juliet  พรู  ขอสักวัน  วันดวงซวย (อาจจะ)  แค่  ยังรอคอยเธอเสมอ  เท่าไหร่เท่านั้น  Go Away  ทุกสิ่ง (Love Theme)  ทุกสิ่ง  เพลงสัญญา
PRU S.E.  (พ.ศ. 2544):  นางฟ้า  รักเธอจนจบชีวิต  กระทู้  เลือกแบบไหน  Romeo & Juliet  พรู  ขอสักวัน  วันดวงซวย (อาจจะ)  แค่  ยังรอคอยเธอเสมอ  เท่าไหร่เท่านั้น  Go Away  ทุกสิ่ง (Love Theme)  ทุกสิ่ง  เพลงสัญญา  ทุกสิ่ง (Acoustic Version)
Zero (พ.ศ. 2548): Part I  Prologue  ตอบ  Passage : ควายสุพรรณ  Jeans  โปรด Ft. Ornaree  เพื่อนเอ๋ย  Passage : albino shootout  คนเผือก  Passage : stage whispers  บิน Part II Passage : ชีวิตไม่เคยเปลี่ยน  Whales  World War IV (จุดเดิม)  Passage : song 4 patient O  ฉัน...  Passage : การให้อภัย  ...รักคุณ  เรา  50 ชั้น  เมื่อฉันรู้  Epilogue  0
1. PRU
(พ.ศ. 2544)
2. Pru - S.E.(Special Edition)
(พ.ศ. 2544)
3. Zero (0)
(พ.ศ. 2548)
ผลงาน > อีพีและซิงเกิล

1. Romeo & Juliet
(พ.ศ. 2544)
2. รักเธอจนจบชีวิต
(พ.ศ. 2545)
3. PRU D.S.(Double Single)
(พ.ศ. 2548)
ผลงาน > บันทึกการแสดงสด

1. Pru Live Velvet
(พ.ศ. 2545)
ที่มาของชื่อวง

ชื่อของวงพรูมาจากเด็กขายพวงมาลัยในบริเวณทางแยกพระรามที่ 4 ซึ่งกฤษดามักจะพบอยู่เสมอ เขาตั้งชื่อเด็กขายพวงมาลัยที่มีแววตาเศร้าคนนั้นว่า "พรู" โดยได้แรงบันดาลใจมาจากภาพยนตร์เรื่อง "From here to eternity" ซึ่งเป็นภาพยนตร์ที่ออกฉายในปี 1953 โดยเด็กขายพวงมาลัยที่เขาเจอนั้น มีแววตาเศร้าหมองเช่นเดียวกับแววตาของตัวเอกในภาพยนตร์
แหล่งข้อมูลอื่น

Pruvelvet
กีฬาเพาะกายในแปซิฟิกเกมส์ 2023

| กีฬาเพาะกาย  ในแปซิฟิกเกมส์ 2023 |
| --- | --- |

สนาม: มารานาธาฮอลล์
ที่ตั้ง: โฮนีอารา, หมู่เกาะโซโลมอน
วันที่: 27 พฤศจิกายน ค.ศ. 2023
การแข่งขันกีฬาเพาะกายในแปซิฟิกเกมส์ 2023 เป็นการแข่งขันกีฬาเพาะกายที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 27 พฤศจิกายน พ.ศ. 2566 ที่มารานาธาฮอลล์
สรุปเหรียญรางวัล > ตารางเหรียญรางวัล

*  เจ้าภาพ ( หมู่เกาะโซโลมอน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ปาปัวนิวกีนี | 5 | 4 | 1 | 10 |
| 2 |  ตองงา | 4 | 0 | 2 | 6 |
| 3 |  นิวแคลิโดเนีย | 2 | 2 | 1 | 5 |
| 4 |  ซามัว | 1 | 0 | 0 | 1 |
| 5 |  ฟีจี | 0 | 3 | 2 | 5 |
| 6 |  หมู่เกาะโซโลมอน* | 0 | 1 | 1 | 2 |
| 7 |  ตาฮีตี | 0 | 0 | 2 | 2 |
| 8 |  นีวเว | 0 | 0 | 1 | 1 |
| รวม (8 ประเทศ) | รวม (8 ประเทศ) | 12 | 10 | 10 | 32 |
แหล่งข้อมูลอื่น

| ด ค กชนิดกีฬาที่แข่งขันในแปซิฟิกเกมส์ 2023 ณ โฮนีอารา หมู่เกาะโซโลมอน |
| --- | --- |
 ยิงธนู  กรีฑา  บาสเกตบอล  เพาะกาย  มวย  ฮอกกี้  ฟุตบอล  กอล์ฟ  ยูโด  คาราเต้  เน็ตบอล  เรือแคนูกรรเชียง  พาวเวอร์ลิฟติ้ง  รักบี้ลีกไนน์  รักบี้เซเว่น  เรือใบ  ว่ายน้ำ  เทเบิลเทนนิส  เทนนิส  เทควันโด  ทัชรักบี้  ไตรกีฬา  วอลเลย์บอล  ยกน้ำหนัก
ภาพเหมือนตนเอง (ซัลวาตอร์ โรซา)

ภาพวาดโดยซัลวาตอร์ โรซา
| ภาพเหมือนตนเอง |
| --- | --- |

ศิลปิน: ซัลวาตอร์ โรซา
ปี: ระหว่างปี ค.ศ. 1640 ถึง 1649
สื่อ: สีน้ำมันบนผ้าใบ
ขบวนการ: จิตรกรรมบาโรก
หัวเรื่อง: ภาพเหมือนตนเอง
มิติ: 61 ซม. × 45 ซม. ([convert: %s]%s × [convert: %s]%s)
สถานที่: พิพิธภัณฑ์วิจิตรศิลป์ สตราสบูร์
การเข้าถึง: 1987
ภาพเหมือนตนเอง (Self-Portrait) เป็นผลงานที่ไม่ได้ระบุวันที่ของศิลปินจากอิตาลีตอนใต้เมืองเนเปิลส์ชื่อ ซัลวาตอร์ โรซา (Salvator Rosa) ซึ่งน่าจะถูกสร้างขึ้นระหว่างที่โรซาพำนักอยู่ในฟลอเรนซ์ระหว่างปี ค.ศ. 1640 ถึง 1649 แม้ว่าจะมีข้ออ้างว่าผลงานนี้อาจถูกวาดในช่วงต้นทศวรรษ 1660 ภาพเหมือนตนเองนี้เป็นส่วนหนึ่งของพิพิธภัณฑ์วิจิตรศิลป์แห่งสตราสบูร์ก (Musée des Beaux-Arts) ในสตราสบูร์ก ประเทศฝรั่งเศส โดยได้รับการบริจาคในปี ค.ศ. 1987 จากนักสะสม โอทอน คอฟมันน์ (Othon Kaufmann) และฟร็องซัวส์ ชลากาแตร์ (François Schlageter) พร้อมกับภาพเขียนบาโรกอิตาลีอื่น ๆ เช่น นักบุญเซบาสเตียนและทูตสวรรค์ ของโบนอนี (Bononi) ผลงานนี้มีหมายเลขทะเบียน 44.987.3.7
ภาพนี้แสดงให้เห็นโรซาในฐานะกวีหลวง (poet laureate) ไม่ใช่ในฐานะจิตรกร ภาพนี้เคยเป็นส่วนหนึ่งของคอลเล็กชันของขุนนางฟิลิปโป นิคโคลินี (Filippo Niccolini) แห่งตระกูลนิคโคลินี (Niccolini Family) ในฟลอเรนซ์ และต่อมาได้ถูกซื้อโดยคอฟมันน์และชลากาแตร์ผ่านพ่อค้าศิลปะชาวเวนิส เอ็ตโทเร เวียนชินี (Ettore Viancini)
ดูเพิ่ม

ปรัชญา (ซัลวาตอร์ โรซา)
ซินท์เวฟ

| ซินท์เวฟ |
| --- | --- |

ชื่ออื่น:  เอาต์รัน  เรโทรเวฟ  ฟิวเจอร์ซินท์ 
แหล่งกำเนิดทางรูปแบบ:  อิเลกทรอนิกส์  ซินท์ป็อป  นิวเวฟ  ภาพยนตร์ในคริสต์ทศวรรษ 1980 ซาวด์แทร็ก  อิเลกโทร  ยูโรดิสโก  เฟรนช์เฮาส์  ดนตรีวิดีโอเกม  อิตาโลดิสโก  ชิปจูน 
แหล่งกำเนิดทางวัฒนธรรม: กลางถึงปลายคริสต์ทศวรรษ 2000 ฝรั่งเศส, ยุโรปตะวันตก
แนวย่อย
 ดาร์กซินท์ (Darksynth)  ดรีมเวฟ (dreamwave)  ไซไฟเวฟ (scifiwave) 
หัวข้ออื่น ๆ
 ยูโรบีต  ซินท์ป็อป  เวเพอร์เวฟ  นิวเวฟ 
ซินท์เวฟ (อังกฤษ: synthwave เรียกอีกอย่างว่า outrun, retrowave หรือ futuresynth) เป็นแนวย่อยดนตรีอิเล็กทรอนิกส์ที่อิงจากเพลงประกอบภาพยนตร์แนวโลดโผน นิยายวิทยาศาสตร์โลดโผน และสยองขวัญของยุคคริสต์ศตวรรษ 1980 เป็นหลัก อิทธิพลอื่น ๆ ได้รับมาจากงานศิลปะและวิดีโอเกมในทศวรรษนี้ นักดนตรีแนวซินท์เวฟมักรับหลักการด้านการโหยหาอดีตในวัฒนธรรมในยุคคริสต์ทศวรรษ 1980 และพยายามถ่ายทอดบรรยากาศของยุคนั้นและเฉลิมฉลอง
แนวเพลงนี้ได้รับการพัฒนาในช่วงกลางจนถึงปลายคริสต์ทศวรรษ 2000 โดยโปรดิวเซอร์ เฟรนซ์เฮาส์ชาวฝรั่งเศส รวมไปถึงศิลปินรุ่นใหม่ที่ได้รับแรงบันดาลใจจากวิดีโอเกม แกรนด์เธฟต์ออโต: ไวซ์ซิตี ที่ออกในปี 2002 ยังอ้างอิงนักประพันธ์เพลง จอห์น คาร์เพนเตอร์, ฌ็อง มีแชล ฌาร์, แวนเจลิส (โดยเฉพาะดนตรีประกอบภาพยนตร์เรื่อง เบลดรันเนอร์ ในปี 1982) ซินท์เวฟได้รับความนิยมอย่างกว้างขวางมากขึ้นหลังจากที่นำไปใช้เป็นเพลงประกอบภาพยนตร์เรื่อง Drive ในปี 2011 (ซึ่งมีเพลงประกอบที่มีชื่อเสียงมากที่สุดของแนวเพลงนี้บางเพลง) วิดีโอเกม Hotline Miami ในปี 2012 รวมถึง ภาคต่อในปี 2015 ภาพยนตร์ ธอร์: ศึกอวสานเทพเจ้า ในปี 2017 และซีรีส์เน็ตฟลิกซ์ เรื่อง สเตรนเจอร์ ธิงส์
ตำบลจรเข้ใหญ่

| ตำบลจรเข้ใหญ่ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Chorakhe Yai
วัดลำบัว
ประเทศ: ไทย
จังหวัด: สุพรรณบุรี
อำเภอ: บางปลาม้า
พื้นที่
 • ทั้งหมด: 43.56 ตร.กม. (16.82 ตร.ไมล์)
ประชากร (2566)
 • ทั้งหมด: 4,496 คน
 • ความหนาแน่น: 103.21 คน/ตร.กม. (267.3 คน/ตร.ไมล์)
รหัสไปรษณีย์ : 72150
รหัสภูมิศาสตร์: 720409
 ส่วนหนึ่งของสารานุกรมประเทศไทย
| องค์การบริหารส่วนตำบลจรเข้ใหญ่ |
| --- | --- |
องค์การบริหารส่วนตำบล
อบต.จรเข้ใหญ่ที่ตั้งที่ทำการองค์การบริหารส่วนตำบลจรเข้ใหญ่
พิกัด: 14°25′20.1″N 100°13′49.2″E﻿ / ﻿14.422250°N 100.230333°E﻿ / 14.422250; 100.230333
ประเทศ:  ไทย
จังหวัด: สุพรรณบุรี
อำเภอ: บางปลาม้า
พื้นที่
 • ทั้งหมด: 43.56 ตร.กม. (16.82 ตร.ไมล์)
ประชากร (2566)
 • ทั้งหมด: 4,496 คน
 • ความหนาแน่น: 103.21 คน/ตร.กม. (267.3 คน/ตร.ไมล์)
รหัส อปท.: 06720411
ที่อยู่ที่ทำการ: เลขที่ 222 หมู่ 2 ตำบลจรเข้ใหญ่ อำเภอบางปลาม้า จังหวัดสุพรรณบุรี 72150
เว็บไซต์: www.jorakheyai.go.th
 ส่วนหนึ่งของสารานุกรมประเทศไทย
จรเข้ใหญ่ เป็นตำบลในอำเภอบางปลาม้า จังหวัดสุพรรณบุรี
ที่ตั้งและอาณาเขต

ตำบลจรเข้ใหญ่ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลโคกโคเฒ่า (อำเภอเมืองสุพรรณบุรี)
ทิศตะวันออก ติดต่อกับตำบลนาคู ตำบลดอนลาน (อำเภอผักไห่ จังหวัดพระนครศรีอยุธยา) และตำบลปลายกลัด (อำเภอบางซ้าย จังหวัดพระนครศรีอยุธยา)
ทิศใต้ ติดต่อกับตำบลองครักษ์
ทิศตะวันตก ติดต่อกับตำบลโคกคราม
ประวัติ

ตำบลจรเข้ใหญ่ เป็นพรมแดนอยู่ระหว่างจังหวัดสุพรรณบุรีและจังหวัดพระนครศรีอยุธยา ปี พ.ศ. 2478 ทางจังหวัดสุพรรณบุรีโดยพ.ท.พระเจนกระบวนหัด (ทองคำ พรโสภณ) ผู้ว่าราชการจังหวัดสุพรรณบุรี ร่วมกับพระชาติตระการ ผู้ว่าราชการจังหวัดพระนครศรีอยุธยา ได้รับรายงานว่าเขตหมู่ 6 บางส่วนของตำบลจรเข้ใหญ่ (ในขณะนั้น) ได้แจ้งแก่ทางราชการว่าประชาชนติดต่อราชการกับอำเภอผักไห่ และจังหวัดพระนครศรีอยุธยาสะดวกกว่าไปติดต่อกับอำเภอบางปลาม้า
ปี พ.ศ. 2479 จึงมีการเปลี่ยนแปลงเขตจังหวัดสุพรรณบุรี และจังหวัดพระนครศรีอยุธยา โดยโอนพื้นที่หมู่ 6 เฉพาะส่วนที่อยู่ฝั่งเหนือของคลองขุดพระยารักษ์ฯ ของตำบลจรเข้ใหญ่ อำเภอบางปลาม้า จังหวัดสุพรรณบุรี ไปขึ้นกับหมู่ 4 บ้านดอนลาน ตำบลดอนลาน อำเภอผักไห่ จังหวัดพระนครศรีอยุธยา โดยได้รับอนุมัติจากพระยาพหลพลพยุหเสนา นายกรัฐมนตรี
การปกครองส่วนภูมิภาค > การปกครองส่วนภูมิภาค

ตำบลจรเข้ใหญ่แบ่งพื้นที่การปกครองออกเป็น 9 หมู่บ้าน ได้แก่
หมู่ที่ 1 บ้านดอนผักเสี้ยน
หมู่ที่ 2 บ้านจรเข้ใหญ่
หมู่ที่ 3 บ้านลำบัว
หมู่ที่ 4 บ้านทับน้ำ
หมู่ที่ 5 บ้านจรเข้ใหญ่,บ้านจรเข้น้อย
หมู่ที่ 6 บ้านโพธิ์ศรี
หมู่ที่ 7 บ้านดอนหนามแดง
หมู่ที่ 8 บ้านศาลาท่าทราย
หมู่ที่ 9 บ้านกลาง
การปกครองส่วนภูมิภาค > การปกครองส่วนท้องถิ่น

ตำบลจรเข้ใหญ่เดิมมีฐานะสภาตำบลจรเข้ใหญ่ ในปี พ.ศ. 2517 ต่อมาปี พ.ศ. 2538 สภาตำบลจรเข้ใหญ่มี 9 หมู่บ้าน พื้นที่ 43.56 ตารางกิโลเมตร ประชากร 5,489 คน และ 1,150 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลจรเข้ใหญ่อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลจรเข้ใหญ่
โรงเรียนพรตพิทยพยัต

| โรงเรียนพรตพิทยพยัต Protpittayapayat School |
| --- | --- |

ที่ตั้ง

4 ถนนหลวงพรตพิทยพยัต แขวงลาดกระบัง เขตลาดกระบัง กรุงเทพมหานคร 10520
ข้อมูล
ชื่ออื่น: พ.ย. (p.y.)
คำขวัญ: ประพฤติเป็นตรา วิชาเป็นทรัพย์
สถาปนา: 1 สิงหาคม พ.ศ. 2492
ผู้ก่อตั้ง: หลวงพรตพิทยพยัต, ท่านเลี่ยม บุนนาค
หน่วยงานกำกับ: สำนักเขตพื้นที่การศึกษากรุงเทพมหานคร เขต2
รหัส: 1000101101
ผู้อำนวยการ: ดร.อาภาพร วรรณสุนธยา
ระดับปีที่จัดการศึกษา: มัธยมศึกษาตอนต้น - มัธยมศึกษาตอนปลาย
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาฝรั่งเศส  ภาษาจีน  ภาษาญี่ปุ่น 
สี:   สีม่วง   สีเหลือง
เพลง: มาร์ชพรตพิทยพยัต
เว็บไซต์: www.prot.ac.th
โรงเรียนพรตพิทยพยัต (อังกฤษ: Protpittayapayat School) ก่อตั้งในปี พ.ศ. 2492 ก่อตั้งโดย หลวงพรตพิทยพยัต-ท่านเลี่ยม บุนนาค ผู้อำนวยการคนแรกคือ นายเขียน ขำปัญญา โรงเรียนพรตพิทยพยัตเป็นหนึ่งใน 500 โรงเรียนที่อยู่ในโครงการโรงเรียนมาตรฐานสากล
ประวัติ

โรงเรียนพรตพิทยพยัตก่อตั้งบนที่ดิน 1,041 ไร่ของของ คุณหญิงเลี่ยม บุนนาคที่ได้มอบที่ดินให้กระทรวงศึกษาธิการ โดยมีวัตถุประสงค์ให้สร้างสถาบันทางการศึกษาขึ้นในท้องที่เขตลาดกระบังเพื่อให้เยาวชนในเขตลาดกระบังได้มีการศึกษา
เลี่ยม บุนนาค ได้สมรสกับหลวงพรตพิทยพยัต ไม่มีบุตรธิดาด้วยกัน เลี่ยมจึงได้เจริญรอยตามเจตนารมณ์เดิมของเจ้าคุณทหาร คือ ต้องการให้สร้างโรงเรียนขึ้นในท้องที่นี้ ท่านได้สร้างบ้านพักไว้ 1 หลัง ในปี พ.ศ. 2492 กระทรวงศึกษาธิการได้ประกาศตั้งโรงเรียนมัธยมขึ้นในท้องที่ลาดกระบัง ได้ใช้บ้านพักของท่านเลี่ยมเป็นโรงเรียนชั่วคราวและ ตั้งชื่อว่า "โรงเรียนพรตพิทยพยัต" เพื่อเป็นอนุสรณ์แก่ ศ.ดร.หลวงพรตพิทยพยัต ได้เปิดสอนครั้งแรกเมื่อวันที่ 1 สิงหาคม พ.ศ. 2492
ปี พ.ศ. 2500 ท่านเลี่ยมได้มอบที่ดินให้กระทรวงศึกษาธิการ และแบ่งให้โรงเรียนพรตพิทยพยัต จำนวน 200 ไร่ (นอกนั้นให้ใช้เป็นสถานที่ก่อสร้างสถาบันเทคโนโลยีพระจอมเกล้าเจ้าคุณทหารลาดกระบัง) ต่อมาโรงเรียนพรตพิทยพยัตได้แบ่งที่ดิน จำนวน 63 ไร่ให้แก่วิทยาลัยช่างศิลป์ โรงเรียนพรตพิทยพยัตจึงเหลือที่ดิน 137 ไร่
เกี่ยวกับโรงเรียนพรตพิทยพยัต

พรตพิทยพยัต เป็นนามพระราชทานซึ่งพระบาทสมเด็จพระมงกุฎเกล้าเจ้าอยู่หัว พระราชทานให้ ศ.ดร.พรตเดชา
"พรต" หมายถึง กิจวัตร การปฏิบัติ
"พิทย" หมายถึง ความรู้
"พยัต" หมายถึง ผู้เรียน ผู้รู้ เฉียบแหลบ
รวมความหมายว่า "ผู้ใฝ่หาวิชา ความรู้อยู่เป็นนิจ"
โรงเรียนพรตพิทยพยัต ถือได้ว่าเป็นโรงเรียนที่ใหญ่ที่สุดในกรุงเทพมหานครโดยมีพื้นที่ถึง 137 ไร่
หลักสูตรที่เปิดสอน

ห้องเรียนพิเศษ (ม.1-ม.6)
(Gifted) ห้องเรียนวิทย์-คณิต
(IEP) ห้องเรียนภาษาอังกฤษแบบเข้ม (Intensive english program)
ห้องเรียนปกติ (ม.4-ม.6)
สายวิทยาศาสตร์เพื่อสุขภาพ
สายวิศวกรรมและสถาปัตยกรรม
สายเทคโนโลยีคอมพิวเตอร์
สายธุรกิจการค้าสมัยใหม่
สายการท่องเที่ยวและการบริการ
สายวิจิตรศิลป์นิเทศสร้างสรรค์
สายมนุษย์ศาสตร์เพื่อการสื่อสาร เน้น ภาษาไทย
สายมนุษย์ศาสตร์เพื่อการสื่อสาร เน้น ภาษาญี่ปุ่น
สายมนุษย์ศาสตร์เพื่อการสื่อสาร เน้น ภาษาจีน
สายมนุษย์ศาสตร์เพื่อการสื่อสาร เน้น ภาษาฝรั่งเศษ
สายกฎหมายและการปกครอง
สายเศรษฐศาสตร์และการจัดการเชิงพาณิชย์
สายกีฬานันทนาการเพื่ออาชีพ
สายนวัตกรรมการผลิตอาหารและการจัดการ
สายการเรียนแบบปกติ
สายการเรียนปกติจะมีแค่เฉพาะ ม.1-ม.3
อาคารสถานที่ในโรงเรียน > อาคารเรียนหลักในโรงเรียนพรตพิทยพยัต

อาคารเจ้าพระยาสุรวงศ์ไวยวัฒน์
อาคารเจ้าคุณทหาร
อาคารหลวงพรตพิทยพยัต
อาคารท่านเลี่ยม บุนนาค
อาคาร 48 ปี พรตพิทยพยัต
อาคาร 60 ปี พรตพิทยพยัต
อาคารสถานที่ในโรงเรียน > อาคารเรียนในโรงเรียนพรตพิทยพยัต

อาคารงานไฟฟ้าและงานไม้
อาคารงานเขียนแบบและงานประดิษฐ์
อาคารงานผ้าและดนตรี
ศาลาลูกเสือ
อาคารสถานที่ในโรงเรียน > ศูนย์กีฬาหลวงพรต-ท่านเลี่ยม

ศูนย์กีฬาหลวงพรตท่านเลี่ยมก่อสร้างในปี พ.ศ. 2535 กรมสามัญศึกษาได้ยกที่ดิน จำนวน 33 ไร่ ให้กรมพลศึกษา จัดสร้างสนามกีฬาแบบมาตรฐาน โดยจัดสรรงบประมาณต่อเนื่องจนแล้วเสร็จประมาณ 100 ล้านบาทโดยมอบให้โรงเรียนพรตพิทยพยัตดูแลรักษา
ภายในศูนย์ประกอบไปด้วย
สนามกีฬาหลวงพรต-ท่านเลี่ยม สนามกีฬาหลวงพรต-ท่านเลี่ยมมีอัฒจรรย์ความจุ 3,600 ที่นั่งพร้อมยังเป็นที่ตั้งของกลุ่มสาระการเรียนรู้สุขศึกษา พลศึกษา
สนามกีฬาในร่มพรตพิทยพยัต 50 ปี หรือโรงยิม 50 ปีพรตพิทยพยัต ภายในสนามมีความจุถึง 1,600 ที่นั่ง สามารถใช้แข่งกีฬาฟุตซอลและบาสเกตบอล
สระว่ายน้ำท่านเลี่ยม ภายในสระวายน้ำมีอัฒจรรย์ความจุ 600 ที่นั่งสระขนาดมาตรฐาน 50 เมตร
สนามบาสเกตบอล มีทั้งหมดสองสนามภายในศูนย์ (ทั้งโรงเรียน 5 สนาม)
สนามเทนนิสสุดรักถาวร มีทั้งหมด 2 สนาม
เรือนสีส้ม ใช้เป็นที่พักนักกีฬาและที่เก็บอุปกรณ์กีฬาเทนนิส
สนามแบดมินตัน สนามแบดมินตันมีทั้งหมด 4 สนามตั้งอยู่ภายในหอประชุมใหญ่ซึ่งสามารถดัดแปลงเป็นที่ประชุมนักเรียนได้ด้วยและภายในหอประชุมใหญ่ยังมีเวทีมวยมาตรฐานอีก 1 เวที
อาคารสถานที่ในโรงเรียน > อุทยานหลวงพรต-ท่านเลี่ยม

อุทยานหลวงพรต-ท่านเลี่ยมเป็นสถานที่ที่สำคัญที่สุดภายในโรงเรียนเพราะภายในอุทยานเป็นที่ตั้งของตัว อนุสาวรีย์หลวงพรต-ท่านเลี่ยมเพื่อเป็นอนุสรณ์แก่ท่านทั้งสอง ตัวอนุสาวรีย์เองนั้นวางศิลาฤกษ์ ในวันที่ 9 ธันวาคม พ.ศ. 2525 แต่ตัวอุทยานก่อสร้างในยุคต่อมานำโดย นายเฉลียว พงศาปาน ผู้บริหารในยุคนั้น
บุนนาคเกมส์

กีฬาบุนนาคเกมส์ หรือกีฬาภายในได้มีการจัดการแข่งขันมาตั้งแต่สมัยเริ่มแรกของโรงเรียนแต่ในตอนนั้นยังไม่มีการเรียกชื่ออย่างเป็นทางการจนในปี พ.ศ. 2544 นายเฉลียว พงศาปาน ผู้อำนวยการโรงเรียนในขณะนั้นได้มีการเรียกชื่ออย่างเป็นทางการว่า บุนนาคเกมส์
รายนามผู้บริหาร

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | ภาพ | ชื่อและนามสกุล | เริ่มวาระ | สิ้นสุดวาระ | หมายเหตุ |
| 1 |  | นายเขียน ขำปัญญา  (5 พ.ค. 2456—24 ต.ค. 2528) | พ.ศ. 2492 | พ.ศ. 2499 | เสียชีวิตแล้ว |
| 2 |  | นายเสียง ผดุงชีวิต | พ.ศ. 2499 | พ.ศ. 2505 | - |
| 3 |  | นายพยม ชุณหเสวี | พ.ศ. 2505 | พ.ศ. 2507 | - |
| 4 |  | นายสมบูรณ์ ศิวารัตน์ | พ.ศ. 2507 | พ.ศ. 2509 | - |
| 5 |  | นายฉลวย กรุณามิตร | พ.ศ. 2509 | พ.ศ. 2510 | เสียชีวิตแล้ว |
| 6 |  | นายบัญชา ตั้งใจ | พ.ศ. 2510 | พ.ศ. 2523 | เสียชีวิตแล้ว |
| 7 |  | นายอดิเรก รัตนธันญา | พ.ศ. 2523 | พ.ศ. 2525 | - |
| 8 |  | นายปรีชา สนแจ้ง | พ.ศ. 2525 | พ.ศ. 2531 | - |
| 9 |  | นายถนอม พิมพะนิตย์ | พ.ศ. 2531 | พ.ศ. 2534 | - |
| 10 |  | นายวิรัตน์ รักมาก | พ.ศ. 2534 | พ.ศ. 2537 | - |
| 11 |  | นายแคล้ว ทศน์พงษ์ | พ.ศ. 2537 | พ.ศ. 2539 | - |
| 12 |  | นายวิทยา บริบูรณ์ทรัพย์ | พ.ศ. 2539 | พ.ศ. 2540 | - |
| 13 |  | นางสังข์ อัตตัญญู | พ.ศ. 2540 | พ.ศ. 2543 | - |
| 14 |  | นายเฉลียว พงศาปาน | พ.ศ. 2543 | พ.ศ. 2549 | - |
| 15 |  | นายจีระศักดิ์ จันทุดม | พ.ศ. 2549 | พ.ศ. 2550 | - |
| 16 |  | นายวิสิทธ์ ใจเถิง | พ.ศ. 2550  | พ.ศ. 2556  | อดีตผู้อำนวยการโรงเรียนบดินทรเดชา (สิงห์ สิงหเสนี) ๔ กรุงเทพมหานคร |
| 17 |  | นายสุรพล พาลี | พ.ศ. 2556 | พ.ศ. 2558 | - |
| 18 |  | นายธรรมรงค์ เสนจันทร์ | พ.ศ. 2558 | พ.ศ.  2562                | ผู้อำนวยการโรงเรียนหอวัง |
| 19 |  | นายประทีป ไชยเมือง | พ.ศ.2562 | พ.ศ.2565 |  |
| 20 |  เก็บถาวร 2023-05-25 ที่ เวย์แบ็กแมชชีน | นายดาวหยาด ขันธ์เพชร | พ.ศ.2566 | ปัจจุบัน | อดีตผู้อำนวยการโรงเรียนปทุมคงคา |
ดูเพิ่ม

หลวงพรตพิทยพยัต
เลี่ยม บุนนาค
โรงเรียนเชิดเจิมศิลป์
หอสมุดแห่งชาติเขตลาดกระบัง เฉลิมพระเกียรติ
แหล่งข้อมูลอื่น

เว็บไซต์โรงเรียนพรตพิทยพยัต เก็บถาวร 2013-06-15 ที่ เวย์แบ็กแมชชีน
ศูนย์กลางชุมชนของนักเรียนโรงเรียนพรตพิทยพยัต เก็บถาวร 2013-04-01 ที่ เวย์แบ็กแมชชีน
แผนที่โรงเรียนพรตพิทยพยัต
Dek-Wit-2
Prot Physics center by rawatrawat
แผนที่และภาพถ่ายทางอากาศของ โรงเรียนพรตพิทยพยัต
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′35″N 100°47′04″E﻿ / ﻿13.726523°N 100.784477°E﻿ / 13.726523; 100.784477
อาคาร ๔๘ ปีพรตพิทยพยต
ทางเดินเชื่อมต่ออาคารเจ้าคุณทหาร
อุทยานหลวงพรต-ท่านเลี่ยม
กีฬาเทนนิสในแปซิฟิกเกมส์ 2023

| กีฬาเทนนิส  ในแปซิฟิกเกมส์ 2023 |
| --- | --- |
สนาม: สนามกีฬาแห่งชาติหมู่เกาะโซโลมอน
ที่ตั้ง: โฮนีอารา, หมู่เกาะโซโลมอน
วันที่: 17 – 30 พฤศจิกายน ค.ศ. 2023
← 20192027 →
การแข่งขันกีฬาเทนนิสในแปซิฟิกเกมส์ 2023 เป็นการแข่งขันกีฬาเทนนิสที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 17 – 30 พฤศจิกายน พ.ศ. 2566 ที่สนามกีฬาแห่งชาติหมู่เกาะโซโลมอน เทนนิสเป็นหนึ่งในสี่ชชนิดกีฬาในแปซิฟิกเกมส์ 2023 ซึ่งมีกำหนดจะเริ่มแข่งขัน 2 วันก่อนพิธีเปิดการแข่งขันอย่างเป็นทางการ
ประเทศที่เข้าร่วม

มี 13 ประเทศและดินแดนได้เข้าร่วมการแข่งขันกีฬาเทนนิสในแปซิฟิกเกมส์ 2023 แต่ละประเทศได้รับอนุญาตให้ส่งนักกีฬาเข้าร่วมได้สูงสุดแปดคน โดยต้องเป็นเพศเดียวกันไม่เกินห้าคน
สรุปเหรียญรางวัล > ตารางเหรียญรางวัล

*  เจ้าภาพ ( หมู่เกาะโซโลมอน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ซามัว | 2 | 1 | 1 | 4 |
| 2 |  ปาปัวนิวกีนี | 2 | 0 | 2 | 4 |
| 3 |  ฟีจี | 1 | 0 | 2 | 3 |
| 4 |  กวม | 1 | 0 | 1 | 2 |
| 4 |  นิวแคลิโดเนีย | 1 | 0 | 1 | 2 |
| 6 |  ตาฮีตี | 0 | 3 | 0 | 3 |
| 7 |  หมู่เกาะโซโลมอน* | 0 | 2 | 0 | 2 |
| 8 |  ตูวาลู | 0 | 1 | 0 | 1 |
| รวม (8 ประเทศ) | รวม (8 ประเทศ) | 7 | 7 | 7 | 21 |
แหล่งข้อมูลอื่น

| ด ค กชนิดกีฬาที่แข่งขันในแปซิฟิกเกมส์ 2023 ณ โฮนีอารา หมู่เกาะโซโลมอน |
| --- | --- |
 ยิงธนู  กรีฑา  บาสเกตบอล  เพาะกาย  มวย  ฮอกกี้  ฟุตบอล  กอล์ฟ  ยูโด  คาราเต้  เน็ตบอล  เรือแคนูกรรเชียง  พาวเวอร์ลิฟติ้ง  รักบี้ลีกไนน์  รักบี้เซเว่น  เรือใบ  ว่ายน้ำ  เทเบิลเทนนิส  เทนนิส  เทควันโด  ทัชรักบี้  ไตรกีฬา  วอลเลย์บอล  ยกน้ำหนัก
กีฬาเนตบอลในแปซิฟิกเกมส์ 2023

| กีฬาเนตบอล  ในแปซิฟิกเกมส์ 2023 |
| --- | --- |
สนาม: เฟรนด์ชิปฮออล์
ที่ตั้ง: โฮนีอารา, หมู่เกาะโซโลมอน
วันที่: 27 พฤศจิกายน – 2 ธันวาคม ค.ศ. 2023
← 20192027 →
การแข่งขันกีฬาเนตบอลในแปซิฟิกเกมส์ 2023 เป็นการแข่งขันกีฬาเนตบอลที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 27 พฤศจิกายน – 2 ธันวาคม พ.ศ. 2566 ที่สนามเฟรนด์ชิปฮอล์ This will be the thirteenth time that netball has been in the games since its inclusion in 1963. The competition will take place between 27 November to 2 December 2023.
ประเทศที่เข้าร่วม

มี 9 ประเทศและดินแดนที่เข้าร่วมแข่งขันแปซิฟิกเกมส์ 2023
หมู่เกาะคุก
ฟีจี
นีวเว
เกาะนอร์ฟอล์ก
ปาปัวนิวกินี
ซามัว
หมู่เกาะโซโลมอน (เจ้าภาพ)
ตองงา
วานูวาตู
สรุปอันดับสุดท้าย

| อันดับ | ประเทศ |
| --- | --- |
:  ตองงา
:  ฟีจี
:  ซามัว
4:  ปาปัวนิวกินี
5:  หมู่เกาะคุก
6:  เกาะนอร์ฟอล์ก
7:  นีวเว
8:  หมู่เกาะโซโลมอน
9:  วานูวาตู
แหล่งข้อมูลอื่น

| ด ค กชนิดกีฬาที่แข่งขันในแปซิฟิกเกมส์ 2023 ณ โฮนีอารา หมู่เกาะโซโลมอน |
| --- | --- |
 ยิงธนู  กรีฑา  บาสเกตบอล  เพาะกาย  มวย  ฮอกกี้  ฟุตบอล  กอล์ฟ  ยูโด  คาราเต้  เน็ตบอล  เรือแคนูกรรเชียง  พาวเวอร์ลิฟติ้ง  รักบี้ลีกไนน์  รักบี้เซเว่น  เรือใบ  ว่ายน้ำ  เทเบิลเทนนิส  เทนนิส  เทควันโด  ทัชรักบี้  ไตรกีฬา  วอลเลย์บอล  ยกน้ำหนัก